STGT วิ่งต่อ 3% โบรกชู “ปันผล” เด่น กำไรปี 63-64 โตสนั่น
STGT วิ่งต่อ 3% โบรกชู “ปันผล” เด่น กำไรปี 63-64 โตสนั่น
30 ธ.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 14.52 น. อยู่ที่ระดับ 75.50 บาท บวก 2.50 บาท หรือ 3.42% สูงสุดที่ระดับ 75.75 บาท ต่ำสุดที่ระดับ 73.50 บาท ด้วยมูลค่าการซื้อขาย 1.63 พันล้านบาท

ด้านบล.เอเซีย พลัส ระบุในบทวิเคราะห์ แนะนำ “ซื้อ” ราคาเป้าหมาย 130 บาท โดยยังคงประมารการกำไรสุทธิปี 2563-644 จะเติบโตถึง 1949.8% และ 91.1% เทียบกับปีก่อน จากการปรับเพิ่มราคาขายถุงมือยางได้อย่างต่อเนื่อง ทั้งนี้ คาดการณ์กำไรสุทธิงวดไตรมาส 4/63 จะเพิ่มขึ้นถึง 62% จากไตรมาสก่อน และ 38 เท่าตัวจากช่วงเดียวกันของปีก่อน
ขณะที่ราคาหุ้นปัจจุบันมีค่า PER ปี 2564 เพียง 4 เท่า นอกจากนี้ยังสามารถคาดหวังดิวิเดนท์ยิลด์ได้ถึง 12% ทำให้มองเป็นหุ้นปันผลที่น่าสนใจเข้าลงทุน